‘चन्द्रप्रभा वटी’ आयुर्वेद शास्त्र का एक ऐसा अद्भुत एवं गुणकारी योग है जो आज के युग में स्त्री-पुरुष दोनों वर्ग के लिए किसी भी आयु में उपयोगी एवं लाभकारी सिद्ध होता है । आजकल जिस तरह का खानपान, रहन सहन और आचार-विचार अधिकांश लोगों का पाया जा रहा है उसके फलस्वरूप पैदा होने वाले कई विकारों को दूर करने में चन्द्रप्रभा वटी सफलतापूर्वक सक्षम सिद्ध होने वाला योग है । ‘‘रस तन्त्रसार व सिद्ध प्रयोग संग्रह” तथा “आयुर्वेद-सारसंग्रह” नामक सुप्रसिद्ध आयुर्वेदिक ग्रंथों में इस योग की बहुत प्रशंसा की गई है और वैद्य जगत भी इसे बहुत गुणकारी एवं विश्वसनीय योग मानता है ।